Mi, mi hát az a szerelem
Mi, mi hát az a szerelem,
A melly mindig lakik bennem?
Nem öröm az, de gyötrelem,
Csupa merő veszedelem.

Addig, a mig nem szerettem,
Játsztam, daloltam, nevettem,
Jól aludtam, jól ébredtem,
Boldog volt egész életem.

Nem igy érzem már szivemet,
Járok, nem lelem helyemet,
Búval töltöm életemet,
Alig várom már végemet.

Igy még soha meg nem estem,
Fáj a szivem, lelkem, testem;
Ifjúságom gyászszal festem,
Csak most tudom, mit kerestem.
Népköltészet